Publication: Magyar Közlöny
Issue: MK-2007-174 (Year: 2007, Number: 174)
Era: 2004-2010
Section: eljárás egyes kérdéseirõl szóló 2007. évi XVII. törvény.
Paragraph Index: 1961

2. szakasz: Amennyiben az elsõ szakaszban kérelmezett összes mennyiség nem haladja meg a 1,5 millió tonnát, akkor a Bizottság közzéteszi a megmaradt mennyiséget, amely a második szakaszban rendelkezésre áll. A második szakasz a megmaradt mennyiség Európai Unió Hivatalos Lapjában történõ közzétételét követõ napon kezdõdik – melyrõl MVH külön hirdetményben értesíti az ügyfeleket – és 2008. március 31-ig tart. Az ajánlatokat az MVH a beérkezésük idõpontja szerint, hetente összesíti. Adott heti felajánlásnak minõsül, ha az ajánlat megfelelõ módon és tartalommal péntek 12 óráig érkezett meg az MVH felajánlás helye szerint illetékes kirendeltségére. Mindkét szakaszban a kukorica felajánlások kizárólag akkor érvényesek, ha az ajánlattevõ igazolást mellékel arról, hogy a felajánlott kukorica teljes mennyiségére vonatkozóan 15 euró/tonnának megfelelõ forint ellenértékben intervenciós felvásárlás kötelezettségre biztosítékot nyújt az alábbiak szerint részletezett módon: A felajánlások benyújtásával kapcsolatos biztosítékok esetében az árfolyam meghatározó irányadó eseménye (ügyleti ténye) a felajánlás benyújtásának napja. A közösségi jogi szabályozás szerint meghatározott irányadó események megállapítása során az alkalmazandó árfolyam az Európai Központi Bank (EKB) által legutoljára rögzített árfolyam azon hónap elsõ napját megelõzõen, amelyben az irányadó esemény bekövetkezik (részleteket lásd a XII fejezetben).

Source: https://magyarkozlony.hu/hivatalos-lapok/f5c4fc7f61cab49f726e770d226b1c4fd9e3e04d/dokumentumok/b0b6c42cdfcb94e2e22ccfd00c85797b669eb24c/letoltes